Komisijas paziņojums Eiropas Parlamentam saskaņā ar EK Līguma 251. panta 2. punkta otro daļu par Padomes kopējo nostāju attiecībā uz Eiropas Parlamenta un Padomes regulas pieņemšanu par kopējas uzņēmumu reģistru sistēmas izveidi statistikas vajadzībām un Padomes regulas (EEK) Nr. 2186/93 atcelšanu /* COM/2007/0389 galīgā redakcija - COD 2005/0032 */





[pic] | EIROPAS KOPIENU KOMISIJA | Briselē, 10.7.2007 COM(2007) 389 galīgā redakcija 2005/0032 (COD) KOMISIJAS PAZIŅOJUMS EIROPAS PARLAMENTAM saskaņā ar EK Līguma 251. panta 2. punkta otro daļu par Padomes kopējo nostāju attiecībā uz Eiropas Parlamenta un Padomes regulas pieņemšanu par kopējas uzņēmumu reģistru sistēmas izveidi statistikas vajadzībām un Padomes Regulas (EEK) Nr. 2186/93 atcelšanu 2005/0032 (COD) KOMISIJAS PAZIŅOJUMSEIROPAS PARLAMENTAMsaskaņā ar EK Līguma 251. panta 2. punkta otro daļupar Padomes kopējo nostāju attiecībā uz Eiropas Parlamenta un Padomes regulas pieņemšanu par kopējas uzņēmumu reģistru sistēmas izveidi statistikas vajadzībām un Padomes Regulas (EEK) Nr. 2186/93 atcelšanu (Dokuments attiecas uz EEZ) 1. Priekšvēsture Priekšlikums iesniegts Eiropas Parlamentam un Padomei (COM(2005)112 –– 2005/0032(COD)) | 2005. gada 5. aprīlis | Eiropas Parlamenta atzinums (pirmais lasījums) (PE A6-0194/2006) | 2006. gada 1. jūnijs | Padome pieņem kopējo nostāju | 2007. gada 1 maijs | 2. Komisijas priekšlikuma mērķis Šā priekšlikuma mērķis ir atjaunināt spēkā esošo regulu par komercreģistriem (Padomes Regula (EEK) Nr. 2186/93), lai ņemtu vērā jaunās prasības. Pakāpeniski ir izvirzītas triju veidu papildu prasības: - ekonomikas globalizācijas dēļ ir radusies vajadzība vākt informāciju par uzņēmumu grupām; - dažādu nozaru integrācijas dēļ ir radusies vajadzība aptvert visu ekonomiku; - vienotā tirgus dēļ jāuzlabo statistikas salīdzināmība, kas īpaši atkarīga no tā, cik uzņēmumiem, kuri darbojas ES, ir pieejami saskaņoti avoti. Ar šo Komisijas priekšlikumu ir paredzēts atcelt Padomes Regulu (EEK) Nr. 2186/93. 3. Piezīmes par kopējo nostāju 3.1. Vispārīgā daļa Eiropas Parlaments pirmajā lasījumā apstiprināja Komisijas priekšlikumu pēc tam, kad tajā izdarīti 22 grozījumi. Lielākoties tie bija redakcionāli vai mazsvarīgi tehniski grozījumi, kas neiespaidoja priekšlikumu pēc būtības. 3.2. Lēmumi par Eiropas Parlamenta grozījumiem pēc pirmā lasījuma Komisija ir piekritusi Parlamenta ierosinātajiem grozījumiem. Eiropas Parlamenta rezolūcija ir pozitīva šim priekšlikumam, bet lielākā daļa no minētajiem 22 labojumiem ir tehniski vai redakcionāli uzlabojumi. Padome kopējā nostājā ir atbalstījusi šos grozījumus. 3.3. Jauni Padomes ieviesti noteikumi un Komisijas nostāja 2006. gada 17. jūlijā Padome pieņēma Lēmumu 2006/512/EK, ar kuru groza Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību, un ievieš jaunu t. s. „regulatīvo kontroles procedūru” (5.a pants). Jaunā komitejas procedūra jāizmanto, nosakot vispārējus pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, arī svītrot dažus šādus elementus vai papildināt šo tiesību aktu ar jauniem nebūtiskiem elementiem. Padomes ieviestie jaunie noteikumi attiecas uz Komisijai piešķirtajām ieviešanas pilnvarām gadījumos, kad jāpiemēro jaunā procedūra. Konkrētāk, Komisijai tiek piešķirtas pilnvaras atjaunināt pielikumā iekļautā reģistra pozīciju sarakstu, to definīcijas un nepārtrauktības noteikumus, lemt par to, cik lielā mērā jāaptver paši mazākie uzņēmumi un uzņēmumu grupas, kurās ietilpst tikai rezidenti, lemt par kopīgiem kvalitātes standartiem, kā arī par kvalitātes ziņojumu saturu un iesniegšanas biežumu, un pieņemt reģistru atjaunināšanas noteikumus. Šie vispārējie pasākumi, kas paredzēti, lai grozītu mazsvarīgus šīs regulas elementus, jānosaka saskaņā ar padomes Lēmuma 1999/468/EK 5.a pantā noteikto regulatīvo kontroles procedūru. 18. pantā tika izlaists teikums „To piemēro no 2007. gada 1. janvāra”, jo regulas pieņemšana aizkavējās. Tās nolūks bija precizēt piemērošanas datumu nākotnē, nevis ar atpakaļejošu spēku. Regulu piemēro 20 dienas pēc tās publicēšanas. Komisija akceptē jaunos noteikumus. 4. Secinājums Ar šādiem nosacījumiem iepriekš izklāstīto iemeslu dēļ Komisija ar šo pauž labvēlīgu atzinumu Padomes vienprātīgi pieņemtajai kopējai nostājai.